CELEX: 31998D0572
Language: mt
Date: 1998-10-12 00:00:00
Title: Id-Deċiżjoni tal-Kummissjoni tat-12 ta’ Ottubru 1998 li tippreskrivi kundizzjonijiet speċjali li jirregolaw l-importazzjoni ta’ prodotti tas-sajd u ta’ l-akwakultura li joriġinaw minn Kuba (notifikata bid-dokument numru C(1998) 2970)Test b’rilevanza għaż-ŻEE

Avviż Legali Importanti

|

31998D0572

Official Journal L 277 , 14/10/1998 P. 0044 - 0048

		Id-Deċiżjoni tal-Kummissjonitat-12 ta’ Ottubru 1998li tippreskrivi kundizzjonijiet speċjali li jirregolaw l-importazzjoni ta’ prodotti tas-sajd u ta’ l-akwakultura li joriġinaw minn Kuba(notifikata bid-dokument numru C(1998) 2970)(Test b’rilevanza għaż-ŻEE)(98/572/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tippreskrivi l-kundizzjonijiet tas-saħħa għall-produzzjoni u t-tqegħid fis-suq ta’ prodotti tas-sajd [1], kif l-aħħar emendata bid-Direttiva tal-Kunsill 97/79/KE [2], u b’mod partikolari l-Artikolu 11 taghha,Billi espert tal-Kummissjoni mexxa żjara ta’ spezzjoni f’Kuba sabiex jivverifika l-kundizzjonijiet li taħthom prodotti tas-sajd jiġu prodotti, maħżuna u mibgħuta lejn il-Komunità;Billi d-disposizzjonijiet tal-leġislazzjoni ta’ Kuba dwar spezzjonijiet tas-saħħa u monitoraġġ ta’ prodotti tas-sajd jistgħu jiġu meqjusa bħala ekwivalenti għal dawk preskritti fid-Direttiva 91/493/KEE;Billi f’Kuba il-‘Ministerio de la Industria Pesquera (MIP)’ huwa kapaċi li jivverifika b’mod effettiv l-applikazzjoni tal-liġijiet fis-seħħ;Billi l-proċedura sabiex jinkiseb iċ-ċertifikat tas-saħħa msemmi fl-Artikolu 11(4)(a) tad-Direttiva 91/493/KEE għandha tkopri wkoll id-definizzjoni ta’ ċertifikat mudell, il-ħtiġijiet minimi dwar il-lingwa(i) li biha għandu jkun abbozzat u l-grad tal-persuna li jkollha l-poter tiffirmah;Billi, skond l-Artikolu 11(4)(b) tad-Direttiva 91/493/KEE, għandha titwaħħal marka ma’ pakketti ta’ prodotti tas-sajd li turi l-isem tal-pajjiż terz u n-numru ta’ l-approvazzjoni/reġistrazzjoni ta’ l-istabbiliment, bastiment fabbrika, maħżen tal-kesħa jew bastiment tal-friża ta’ oriġini;Billi, skond l-Artikolu 11(4)(c) tad-Direttiva 91/493/KEE, għandha titħejja lista ta’ stabbilimenti approvati/registrati, bastimenti fabbrika, jew imħażen ta’ kesħa; billi għandha titħejja lista ta’ bastimenti tal-friża reġistrati fit-tifsira tad-Direttiva 92/48/KEE [3]; billi dawn il-listi għandhom jitħejjew fuq il-bażi ta’ komunikazzjoni mingħand l-MIP lill-Kummissjoni; billi huwa għalhekk f’idejn l-MIP li jiżgura l-konformità mad-disposizzjonijiet preskritti għal dak il-għan fl-Artikolu 11(4) tad-Direttiva 91/493/KEE;Billi l-MIP ipprovda assigurazzjonijiet uffiċjali dwar konformità mar-regoli stipulati fil-Kapitolu V ta’ l-Anness tad-Direttiva 91/493/KEE u dwar l-osservanza tal-ħtiġijiet ekwivalenti għal dawk stipulati minn dik id-Direttiva għall-approvazzjoni jew ir-reġistrazzjoni ta’ stabbilimenti, bastimenti fabbriki, mħażen tal-kesħa jew bastimenti tal-friża ta’ oriġini;Billi l-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:Artikolu 1Il-"Ministerio de la Industria Pesquera (MIP)" għandu jkun l-awtorità kompetenti f’Kuba sabiex jivverifika u jiċċertifika l-konformità ta’ prodotti tas-sajd u ta’ l-akwakultura mal-ħtiġijiet tad-Direttiva 91/493/KEE.Artikolu 2Prodotti tas-sajd u ta’ l-akwakultura li joriġinaw minn Kuba għandhom jissodisfaw il-kundizzjonijiet li ģejjin:1) kull kunsinna għandha tkun akkumpanjata b’ċertifikat ta’ saħħa oriġinali numerat, mimli kif ghandu jkun, iffirmat, datat u li jkun jinkludi karta waħda skond il-mudell fl-Anness A ta’ dan;2) il-prodotti jridu jiġu minn stabbilimenti approvati, bastimenti fabbriki, imħażen tal-kesħa jew bastimenti reġistrati tal-friża elenkati fl-Anness B ta’ dan;3) ħlief fil-każ ta’ prodotti tas-sajd iffriżati fi kwantitajiet kbar u maħsuba għall-manifattura ta’ l-ikel priservat, il-pakketti kollha għandu jkollhom fuqhom il-kliem "KUBA" u n-numru ta’ l-approvazzjoni/reġistrazzjoni ta’ l-istabbiliment, bastiment fabbrika, maħżen tal-kesħa jew bastiment tal-friża ta’ oriġini f’ittri li ma jitħassrux.Artikolu 31. Iċ-ċertifikati msemmijin fl-Artikolu 2(1) għandhom jitħejjew mill-inqas b’lingwa waħda uffiċjali ta’ l-Istat Membru fejn jitwettqu l-verifiki.2. Iċ-ċertifikati għandu jkollhom fuqhom l-isem, kariga u firma tar-rappreżentant tal-MIP u t-timbru uffiċjali ta’ dan ta’ l-aħħar b’kulur differenti minn dak ta’ kontrofirmar ieħor.Artikolu 4Din id-Deċiżjoni hija indirizzata lill-Istati Membri.Magħmula fi Brussel, fit-12 ta’ Ottubru 1998.Għall-KummissjoniFranz FischlerMembru tal-Kummissjoni[1] ĠU L 268, ta’ l-24.9.1991, p. 15.[2] ĠU L 24, tat-30.1.1998, p. 31.[3] ĠU L 187, tas-7.7.1992, p. 41.--------------------------------------------------ANNESS A+++++ TIFF ++++++++++ TIFF +++++--------------------------------------------------ANNESS BI. LISTA TA’ STABBILIMENTI APPROVATINumru | Isem | Indirizz |22 | Vivero de langosta viva "Reina viva" | Marlei, La Habana |25 | Centro de procesamiento acuicola "Mamposton" | Morales, San José |05 | Pesquera industrial "Batabano" | La Habana |07 | Pesquera Industrial "La Coloma" | La Coloma – Pinar del Rio |06 | Pesquera industrial "Isla de la juventud" | Nueva Gerona – Isla de la Juventud |04 | Pesquera industrial "Càrdenas" | Càrdenas – Matanzas |08 | Pesquera industrial "Cienfuegos" | Cienfuegos |16 | Pesquera industrial de Villa Clara "Villamar" | Calbarien – Villa Clara |54 | Pesquera industrial "Sancti Spiritus" | Sancti Spiritus |56 | Pesquera industrial de Camaguey "Estrella Roja" | Camaguey |13 | Pesquera industrial "Santa Cruz del Sur" | Camaguey |24 | Pesquera industrial "Rio Cauto" | Rio Cauto – Granma |14 | Pesquera industrial "Manzanillo" | Manzanillo – Granma |15 | Pesquera industrial "Niquero" | Niquero – Granma |21 | Pesquera indutsrial "Santiago De Cuba" | Santiago de Cuba |--------------------------------------------------